Pajarila

Pajarila on Lappeenrannan kaupunginosa. Se sijaitsee kaupungin eteläisellä alueella valtatie 6:n eteläpuolella noin viiden kilometrin päässä keskustasta.

Pajarilan alue oli osa vuonna 1932 Lappeesta irrotettua Lauritsalan kauppalaa, joka liitettiin Lappeenrantaan vuonna 1967. Kaupunginosa on pääasiassa teollisuusaluetta. Siellä on myös ABC:n Viipurinportti-liikennemyymälä ja muutamia vanhoja maataloja.

Kaupunginosaa rajaavat valtatie 6 pohjoisessa, maaseutu idässä, Mustolan satamarata, Höyläkatu ja Eteläkatu etelässä ja Onninkatu lännessä. Pajarilan naapurikaupunginosia ovat Tirilä, Lapvesi ja Karhuvuori.

Kaupunginosan itäpuolisella maaseudulla on Pajarilan vanha maarekisterikylä. Haja-asutuksen lisäksi alueella on Etelä-Karjalan sosiaali- ja terveyspiirin päihdekuntoutumisyksikkö, jonka Lauritsalan kauppala rakensi alun perin kunnalliskodiksi vuosina 1947–1948, ja suuri autopurkamo. Lappeenrannan keskustaajaman osayleiskaava 2030 -suunnitelmassa tälle Pajarilan ja Mustolan kaupunginosien väliselle alueelle on sijoitettu uusi kauppojen, toimitilojen ja teollisuuden keskittymäLappeenrannan kaupunki 2015, 129. ja itä-länsisuuntainen kokoojakatu Pajarilanväylä.Lappeenrannan kaupunki 2015, 63.

Pajarilan ja lähikylien muodostamalla Pajarilan–Rasalan tilastoalueella on 213 asukasta. Pajarilan kaupunginosan alueella asukkaita on vain kolme.Lappeenrannan kaupunki 2015, 35.

 Lähteet 



 Viitteet 

 Aiheesta muualla 

 Kaupunginosan esittely Lappeenrannan kaupungin sivustolla 

Luokka:Lappeenrannan kaupunginosat